Die komitee het tydens sy ondervraging van SA Express se beamptes gesê die kwessie van transformasie in die lugredery kan nie onderbeklemtoon word nie aangesien die menslike kapitaal nie die demografie van die land weerspieël nie.
SA Express het bevestig hy het Vrydagmiddag sy vlugte hervat nadat ŉ dispuut oor die nie-betaling van lughawetariewe aan die Lughawemaatskappy van Suid-Afrika (Acsa) daartoe gelei het dat sy vlugte sedert Woensdagoggend nie kon opstyg nie.